Xalqaro shartnomani tasdiqlash to‘g‘risida

Rossiya Federatsiyasi bilan savdo-iqtisodiy, ilmiy-texnikaviy va madaniy-gumanitar sohalarda, qishloq xo‘jaligi, sog‘liqni saqlash, turizm va ekologiya, shuningdek, o‘zaro qiziqish uyg‘otayotgan boshqa yo‘nalishlarda hududlararo ikki tomonlama manfaatdor hamkorlikni kengaytirish va rivojlantirish maqsadida:
 1. O‘zbekiston Respublikasi Hukumati va Rossiya Federatsiyasi Hukumati o‘rtasida hududlararo hamkorlikka ko‘maklashish to‘g‘risidagi 2017-yil 5-aprel kuni Moskva shahrida imzolangan Bitim tasdiqlansin.
 2. O‘zbekiston Respublikasi Tashqi ishlar vazirligi O‘zbekiston Respublikasi tomonidan mazkur xalqaro shartnoma kuchga kirishi uchun zarur bo‘lgan davlat ichki tartib-taomillari bajarilgani to‘g‘risida Rossiya tomoniga tegishli bildirishnoma yo‘llasin.
 3. O‘zbekiston Respublikasi Vazirlar Mahkamasi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda O‘zbekiston Respublikasining majburiyatlari bajarilishi ustidan nazoratni ta’minlasinlar.
 4. Mazkur qarorning ijrosini nazorat qilish O‘zbekiston Respublikasining Bosh vaziri A.N. Aripov zimmasiga yuklansin.